তবে এর পর থেকে বেশ কিছু শিল্পীদের আঁকাতেই চশমা পরা লোকজনকে দেখা গেছে। ১৪০০ সালে ইটালির ফ্লোরেন্স শহরটিতে বেশ ভাল চশমা (প্রধানত লেন্স) তৈরি হত। তখন এটা ধরে নেওয়া হয়ছিল যে তিরিশ বছর বয়স থেকে মানুষের চোখ খারাপ হতে শুরু করে এবং প্রতি ৫ বছর অন্তর পাওয়ার বাড়ার জন্যে চশমা বদল করতে হয়। এই সময়টা ইটালি থেকে প্রচুর পরিমাণে চশমা রফতানি হত। নানা রকমের চশমা, আর সেগুলোর দাম খুব একটা বেশি ছিল না কারণ ধরে নেওয়া হয়েছিল যে চশমা জীবনের এক অভিন্ন অঙ্গ, গরিব, বড়লোক সবারই প্রয়োজনের জিনিস।